kardosdrur/scandi-wiki huggingface dataset:
Filosoffernes fodboldkamp

Filosoffernes Fodboldkamp er en sketch af komikergruppen Monty Python. Sketchen viser en fodboldkamp på Olympiastadion München i 1972. De to hold består af filosoffer fra Grækenland og Tyskland. Med i sketchen er blandt andet Aristoteles (John Cleese), Sokrates (Eric Idle), G.W.F. Hegel (Graham Chapman), Friedrich Nietzsche (Michael Palin), Karl Marx (Terry Jones) og Immanuel Kant (Terry Gilliam).

Kampen dømmes af Konfutse, mens Thomas Aquinas og Augustin af Hippo er linievogtere. Begge linievogtere bærer en halo. Den tyske manager er Martin Luther. 

Da kampen fløjtes i gang, begynder filosofferne straks at fordybe sig i deres teorier imens de går rundt på plænen. Bolden bliver liggende uberørt på midten af banen, og Franz Beckenbauer, som er den eneste egentlige fodboldspiller på banen, er godt forvirret.

Første gang sketchen blev fremvist var i den anden episode af Monty Pythons Flyvende Cirkus.

Kampens udfald 
Friedrich Nietzsche modtager et gult kort efter en diskussion med Konfutse (dommeren), hvori han beskylder ham ikke at besidde nogen fri vilje. Ludwig Wittgenstein bliver afløst af en kampklar Karl Marx, men dette bringer ikke tyskerne videre. I det sidste minut af kampen råber Arkimedes pludselig "Heurika!" og giver grækerne besked om at bruge fodbolden. Sokrates scorer det eneste mål i kampen på et hovedstød, som Arkimedes lægger op til. Ved kampens ende prøver tyskerne at få målet annulleret; Hegel argumenterer for, at virkeligheden kun er en a priori tillæggelse til den ikke-naturalistiske etik; Kant benytter det kategoriske imperativ og siger at målet rent ontologisk kun eksisterer i forestillingen, og Marx påstår at Sokrates var offside.

Opstilling 

(Ludwig Wittgenstein kommer oprindeligt fra Østrig.)

Filosoffernes Fodboldkamp 2010 

Inspireret af Monty Pythons berømte sketch, og med fuld opbakning fra de nulevende Pythons, blev Filosoffernes Fodboldkamp genafholdt søndag den 9. maj i år (2010) på Wingate & Finchleys Harry Abrahams stadion, i det nordlige London.

Ideen bag denne historiske reprise af den originale sketch kommer fra "The Philosophy Shop", som er en special udbyder af uddannelse for børn i folkeskolen. Gruppen arbejder på at få universitetsuddannede filosoffer til at give praktisk filosofiundervisning til børn mellem 5 og 11 år, som et led i at give børnene en bedre forståelse for logisk slutning.

Filosoffen A. C. Grayling og den tidligere træner for det engelske fodboldlandshold, Graham Taylor, stod i spidsen for Filosoffernes fodboldkamp. Spillerne var komikerne Mark Steel, Tony Hawks, Arthur Smith og Ariane Sherine. Dertil kommer filosofferne Julian Baggini, Nigel Warburon, Simon Glendinning, Stephen Law, Angie Hobbs og Mark Vernon, plus andre akademikere fra diverse universiteter rundt om i verden. Kampen bliver støttet af sociologen og Radio 4 værten for "Thinking Allowed" Laurie Taylor, BBCs John Humphrys, og forfatteren Anthony Seldon.

Eksterne henvisninger 
 Script to the sketch , Mount Holyoke College

Monty Python
Humor
Fosfofructokinase

Fosfofruktokinas er et kinaseenzym, der katalyserer den tredje reaktion i glykolysen: fosforylering af fructose-6-fosfat til fruktose-1,6-biphosphat. Det er en irreversibel reaktion og har derfor en regulerende funktion.

Enzymer

de:Phosphofructokinase
fr:Phosphofructokinase
Kærgårdsholm

Kærgårdsholm var en hovedgård i Håsum Sogn i det tidligere Rødding Herred Spøttrup Kommune
Viborg Amt, nu 	Skive Kommune. Gårdens historie går tilbage til slutningen af 1400-tallet, og ejedes af Fru Sophie Bosdatter Høg. Den blev 1545 sammenlagt med Vellumgaard, begge ejedes da af fru Anne Lange, som i 1551 giftede sig med Gregers Ulfstand som opførte Kærsgårdsholm hvor Vellumgaard tidligere lå, – der hvor voldsteddet ligger i dag. Den blev ombygget af Niels Linde i første halvdel af 1700-tallet, til en trefløjet mur- og bindingsværksbygning med voldgrave og vindebroer. Denne blev nedrevet i 1880'erne og flyttede gården til den nuværende beliggenhed lidt mod sydvest.

Eksterne kilder og henvisninger 
 J.P. Trap: Kongeriget Danmark, 4. udg. 1925
 IV. Kærgårdsholm – Bidrag til nogle jydske hovedgårdes historie i nyere Tid (1660—ca. 1850).

Herregårde i Skive Kommune
Herregårde i Viborg Amt
Synthpop

Synthpop er en genre inden for popmusik hvor synthesizeren er det dominerende musikinstrument. Den udsprang som en del af new wave-bevægelsen sent i 1970'erne og midten af 1980'erne, og har fortsat med at eksistere og udvikle sig lige siden. Genren har haft stigende popularitet i det 21. århundrede.

Karakteristik 
Mens det meste af nutidens populærmusik i den industrialiserede del af verden er udført via elektroniske musikinstrumenter, har synthpop sin egen stilistiske tendenser som adskiller sig fra andet musik produceret på samme måde. Disse inkluderer udnyttelsen af det kunstige (fx sammensætningen af lyde af bølgeformer) hvor synthesizeren ikke er brugt til at efterligne akustiske instrumenter, brugen af rytmer af mekaniske lyde, vokalarrangementer som et kontrapunkt til det kunstige i instrumenter, og et riff-mønster som en effekt. Sangenes struktur i synthpop ligner som oftest strukturen i populærmusik. Elektropop er en variant af synthpop, der er hårdere og mere elektronisk.

Eksterne henvisninger 

 Synthpop.NET 
 allSynthpop.com 

Musikgenrer
Dariusz Slowik

Dariusz Robert Slowik (født 15. august 1977 i Warszawa, Polen) er en polskfødt canadisk atletikudøver, som er opvokset i Danmark. 

Slowik kom til Danmark som 10-årig med sin polske mor. Han fik sin atletikmæssige opdragelse i Ringe AK og Odense Atletik/OGF og stillede allerede i 1996 op for Danmark ved junior-VM i Australien. Han var siden flere gange været på det danske atletiklandshold. Han vandt det danske mesterskab i diskoskast 1998 og er forhenværende danske juniorrekordholder i diskoskast med 51,44. Han skiftede 2001 til Aarhus 1900 og var blandt de 13 såkaldte internationalt eliteaktive atleter, der modtog økonomisk støtte fra Team Danmark før OL 2004 i Athen. Efter et studieophold på Junior college i Moorpark, Californien 2000-2002 fik Slowik ikke fornyet sin opholdstilladelse i Danmark efter opstramningen af reglerne om arbejds- og opholdstilladelse og blev på trods af, at han i 1999 havde fået dansk indfødsret udvist fra Danmark i 2003. En udlænding mister næmlig normalt permanent opholdstilladelse ved længerevarende udlandsophold. Tvunget af den danske udlændingepolitik flyttede han til Canada, som han nu repræsenterer i internationale sammenhænge.

Slowik vandt bronzemedaljer for Canada ved Commonwealth Games 2006 i Melbourne og Pan American Games 2007 i Rio de Janeiro.

Slowik havde en statistrolle den amerikanske film One Last Dance 2003. Han har også to Guinness rekorder. Den første for det længste bilskub, idet han skubbede en Dodge Neon SX2 (2900 lbs) 56 km på 10 timer. Den anden for at have kastet en vaskemaskine (48 kg) længst (3,50 m). Rekorderne blev sat for at samle penge ind til velgørende formål. 

Slowik boede en tid i Richmond i Britisk Columbia, nu for tiden er han igen bosiddende i Danmark.

Internationale ungdomsmesterskaber 
 1999 U23-EM Diskoskast 51,17
 1996 JVM Diskoskast 14.plads 48,54

Danske mesterskaber 
  2010  Diskoskast 49,47
  2002  Kuglestød inde 17,34
  2001  Diskoskast 56,42
  2001  Vægtkast 18,82
  2000  Diskoskast 54,01
  2000  Vægtkast 19,31
  2000  Kuglestød 15,92
  2000  Kuglestød inde 15,41
  1999  Kuglestød inde 15,87
  1998  Diskoskast  53,28
  1997  Diskoskast 51,90
  1996  Diskoskast 50,70

Personlige rekorder 
 Diskoskast: 64,56 Boston 2004
 Kuglestød: 17,81 Danmark 2002
 Hammerkast 64,45 Mount Sac Relays  2004
 Vægtkast 15 kg: 20,28 Danmark 2001
 Spydkast: 50.00 Sverige 2000

Eksterne henvisninger 
 Statletik.dk – Profil Dariusz Slowik
 DAF i tal – Dariusz Slowik 
 IAAF profil – Dariusz Slowik 
 Dariusz Slowik discus throw athlet 

Atleter fra Ballerup AK
Atleter fra Aarhus 1900
Atleter fra Odense Atletik/OGF
Atleter fra Ringe AK
Diskoskastere fra Canada
Personer fra Warszawa
Diskoskastere fra Danmark
Vægtkastere fra Danmark
Kuglestødere fra Danmark
Kuglestødere fra Canada
Mine damer og herrer

Mine damer og herrer er det syvende studiealbum fra den danske sanger og musiker Kim Larsen. Det blev udgivet den 3. maj 2010 på Medley Records, og er Larsens første soloalbum siden Hvem kan sige nej til en engel fra 1994. 

Førstesinglen "Næ, næ, næ" blev udgivet den 19. april 2010. Sangen er ifølge Larsen en protestsang, og handler bl.a. om "de drenge, der har svindlet og bedraget og slået bunden ud af finanssystemet" og at "demokratiet er sat ud af kraft, fordi alle partierne er ens efterhånden".

Ifølge producer Poul Bruun er albummet "meget enkel, meget skrabet, selvom Kim jo har så mange ideer hele tiden, at han er svær at holde nede. Så har jeg måttet slå ham over fingrene. Pladen har været anderledes at lave. Vi har bygget den op lag for lag, fordi Kim spiller de fleste af instrumenterne selv. Hvert nummer, ja helt ned til hver basgang er gennemarrangeret i studiet, og det giver selvfølgelig en anden arbejdsgang, end hvis man sidder et band omkring en mikrofon og indspiller sammen".

Ugen efter udgivelsen gik albummet ind på førstepladsen på den danske album-hitliste, og har per december 2010 solgt mere end 90.000 eksemplarer. Det var det andet mest solgte album i 2010. Albummet har også ligget henholdsvis nummer ni og 15 i Norge og Sverige.

Spor

Personel 
 Poul Bruun – producer
 Lars Krarup – indspilning og mix
 Jan Eliasson – mastering
 Kim Larsen – sang, guitar og synthesizer
 Lars Krarup – bas, keys, guitar og andre strengeinstrumenter
 Rune Olesen – percussion og skiffle bas
 Jakob Højer – trommer på "Du er min", "Næ næ næ", "Danser med dig", "Har du hørt" og "Mænd med måner"
 Karsten Skovgaard – guitar på "Danser med dig" og "Mænd med måner"
 JaConfetti – kor på "Mit et og alt" og "Mænd med måner"
 Kathrine Brøndsted – kor på "Mit et og alt" og "Mænd med måner"
 Tim Christensen – mellotron og strygearrangement på "Blå lanterne"

Hitliste- og salgsplacering

Referencer 

Album fra 2010
Kim Larsen-album
Udkantsdanmark

"Udkantsdanmark" er en fælles betegnelse for Danmarks 30 såkaldte "udkantskommuner". Ifølge Den Danske Ordbog kendes udtrykket fra 1992.

Historisk udvikling 

Skiftende tider har vist, at områder, der før var udgrænset som "udkant", har været blandt de mest arbejdspladsskabende i Danmark, mens såkaldte centerområder omvendt mistede arbejdspladser. Dette var eksempelvis tilfældet fra 1870-erne frem til mellemkrigstiden, da stationsbyer og vejbyer blomstrede, og igen i 1970-erne. Udkantsdanmark havde også den laveste arbejdsløshed i 2012, mens hovedstaden og dens forstæder topper med arbejdsløshed

Landdistrikternes Fællesråd 

Landdistrikternes politiske interesser varetages af Landdistrikternes Fællesråd, som er den overordnede landdistriktsorganisation i Danmark. Landdistrikternes Fællesråd har hovedsæde på Roberthus i Egtved, og ledes af en bestyrelse med Steffen Damsgaard som formand.

Organisationen blev dannet i 1998 ved en fusion af Komité for Landsbyer og Landdistrikter (KLL), Landsbyerne i Danmark (LID) og Landsforeningen af Landsbysamfund (LAL). Landdistrikternes Fællesråd har i dag en bred medlemskreds, herunder 40 danske kommuner og en række større organisationer og virksomheder, blandt andre Dansk Erhverv, Landbrug & Fødevarer, Coop og Håndværksrådet.

Definition 

En "udkantskommune" er en kommune, hvis største by har mindre end 30.000 indbyggere og som ligger mere end 40 km fra nærmeste såkaldte "geografiske center" (hvorved forstås byer med over 40.000 arbejdspladser, og som har flere indpendlere end udpendlere – det vil sige Hovedstadsregionen, Århus Kommune, Odense Kommune og Aalborg Kommune) og mere end 30 km fra det nærmeste geografiske center i øvrigt. De geografiske centre i øvrigt defineres som kommuner med mindst 10.000 arbejdspladser med flere indpendlere end udpendlere – og omfatter således Guldborgsund Kommune, Næstved Kommune, Aabenraa Kommune, Fredericia Kommune, Kolding Kommune, Horsens Kommune, Vejle Kommune, Herning Kommune, Holstebro Kommune, Randers Kommune, Silkeborg Kommune, Skive Kommune, Slagelse Kommune, Viborg Kommune og Frederikshavn Kommune.

Pendlere i "udkantskommuner" får et særligt højt befordringsfradrag.

Udkantskommunerne efter kommunalreformen 2007 

 Bornholms Regionskommune
 Haderslev Kommune
 Kalundborg Kommune
 Langeland Kommune
 Lemvig Kommune
 Lolland Kommune
 Læsø Kommune
 Morsø Kommune
 Norddjurs Kommune
 Odsherred Kommune
 Rebild Kommune
 Samsø Kommune
 Struer Kommune
 Svendborg Kommune
 Sønderborg Kommune
 Thisted Kommune
 Tønder Kommune
 Varde Kommune
 Vejen Kommune
 Ærø Kommune
 Ringkøbing-Skjern Kommune

Noter

Litteratur 

 Peter Maskell: Industriens flugt fra storbyen. Årsager og konsekvenser; København 1986;

Kilder og referencer 
 Landdistriktsredegørelse 2004
 Sascha Christensen og Helene Pristed Nielsen: "Udkantsdanmark: Avisernes (med)produktion af Nordjyllands territorielle stigma" (Praktiske Grunde 2013:3) 

Danmarks politik
Peter "Fut" Jensen

Peter "Fut" Jensen (født 21. november 1951) er en tidligere dansk atlet fra Holte IF.

Internationale mesterskaber 
 1978 EM Stangspring 4,90

Danske mesterskaber i atletik 
  1985  Stangspring 5,00  
  1983  Stangspring 5,00  
  1982  Stangspring 4,75  
  1981  Stangspring 4,80
  1981  Stangspring inde 4,90    
  1980  Stangspring 5,00
  1980  Stangspring inde 4,90  
  1979  Stangspring 5,05  
  1978  Stangspring 5,00  
  1977  Stangspring 4,70
  1977  Stangspring inde 4,40  
  1976  Stangspring 4,60 
  1976  Stangspring inde 4,90
  1975  Stangspring 4,60  
  1974  Stangspring 4,70  
  1971  Stangspring 4,20

Personlig rekord 
 Stangspring: 5,10 15. august 1983

Eksterne henvisninger 
 DAF i tal – Peter "Fut" Jensen I/II

Stangspringere fra Danmark
Atleter fra Holte IF
Lee Morgan

Edward Lee Morgan (10. juli 1938 i Philadelphia, Pennsylvania, USA – 19. februar 1972 i New York City, USA) var en amerikansk trompetist.

Morgan var hardbop trompetist og var inspireret af Clifford Brown.

Han spillede i 50´erne hos Dizzy Gillespie i dennes bigband, men kom frem som trompetist i Art Blakeys jazz messengers.

Han havde sideløbende med jazz messengers, sine egne grupper, og lavede en stribe plader for Blue Note pladeselskabet, op igennem 60´erne, bl.a. The Sidewinder (1963), som blev et hit for ham. 

Morgan blev skudt på jazzklubben Slugs i New York d. 19 februar, af sin kone, som havde fundet ud af hans sidespring til en anden kvinde.

Diskografi 

 Indeed
 Introducing
 Lee Morgan Sextet
 Lee Morgan vol. 3
 City Lights
 The Cooker
 Candy
 Here is Lee Morgan
 The Young Lions
 Expoobident
 Lee-Way
 Take Twelve
 The Sidewinder
 Search for the New Land
 Tom Cat
 The Rumproller
 The Gigolo
 Cornbread
 Infinity
 Delightfulee
 Charisma
 The Rajah
 Standards
 Sonic Boom
 Procrastinator
 The Sixth Sense
 Taru
 Caramba
 Live at the Ligthhouse
 The Last Session

Eksterne henvisninger 

 

Trompetister fra USA
Jazzmusikere fra USA
Omkomne på scenen
Woody Herman

Woodrow "Woody" Charles Herman (16. maj 1913 i Milwaukee, Wisconsin, USA – 29. oktober 1987 i Hollywood, Californien, USA) var en amerikansk klarinettist, saxofonist og bandleder.

Herman er nok mest kendt for sit Woody Herman and the Herd, et bigband han ledede det meste af sit liv. 

Dette orkester havde sin storhedstid i 1930'erne og 1940'erne, men formåede at følge med tiden, og skifte stil op igennem 1950'erne, 1960'erne, 1970'erne og op i 1980'erne.

Eksterne henvisninger 

Jazzmusikere fra USA
Klarinettister fra USA
Musikere fra Capitol Records
Clifford Brown

Clifford Benjamin Brown (født 30. oktober 1930 i Wilmington, Delaware, død 26. juni 1956 på motorvejen mellem Pennsylvania og Chicago) var en amerikansk trompetist. 

Brown var hardbop trompetist og inspireret af Fats Navarro. 

Han spillede med Tadd Dameron, Lionel Hampton og Art Blakeys jazz messengers, indtil han sidst i 1950'erne formede en kvintet med trommeslageren Max Roach.

Denne gruppe var en innovativ gruppe i 1950'erne, men dens levetid blev kortvarig, da Brown omkom ved et trafikuheld i 1956 kun 25 år gammel. 

Brown var innovator i hardbop-stilen og hører til gruppen af de mest betydningsfulde trompetister i jazzens historie.

Eksterne henvisninger 
 

Trompetister fra USA
Personer fra Wilmington (Delaware)
Omkomne ved trafikulykker i USA
Freddie Hubbard

Frederick Dewayne "Freddie" Hubbard (født 7. April 1938, i Indianapolis, Indiana, USA, død 29. december 2008 i Sherman Oaks, Californien, USA) var en amerikansk jazztrompetist.

Hubbard hører til en af jazzens ledende trompetister. Han har spillet med feks. Dexter Gordon, Wes Montgomery, Sonny Rollins, Herbie Hancock, Wayne Shorter, Joe Henderson og John Coltrane.

Han var også med i Art Blakeys Jazzmessenger i begyndelsen af 60´erne.

Hubbard der er inspireret af Clifford Brown, spillede en meget teknisk betonet stil i hardboppens ånd, men mestrede også at spille avantgarde og freejazz.

Eksterne henvisninger 

 

Trompetister fra USA
Jazzmusikere fra USA
Clifford Jarvis

Clifford Jarvis (født d. 26. august 1941 i USA – død d. 26. november 1999 i London, England) var en amerikansk jazztrommeslager. 

Jarvis var en af de ledende sidemen i jazzen i 60´erne i USA. Han har spillet med folk som Chet Baker, Jackie Mclean, Freddie Hubbard, Rahsaan Roland Kirk, Sun Ra, Pharoah Sanders og Alice Coltrane.

Flyttede i begyndelsen af 1980´erne til London, hvor han bl.a. spillede med saxofonisten Cortney Pine, og underviste på forskellige musikskoler og universiteter.

Diskografi 

 Little Red Moon – 1986 – Soul Note records.

Trommeslagere fra USA
Jazzmusikere fra USA
Svend Axelsson

Svend Kirk Axelsson (født 5. maj 1937 i Hadsund) er en dansk modernistisk arkitekt, der i mange år var partner i KHR arkitekter sideløbende med Knud Holscher.

Svend Axelsson tog realeksamen 1954 og blev tømrersvend 1958 og bygningskonstruktør året efter. Han tog afgang som arkitekt fra Kunstakademiets Arkitektskole 1964. Axelsson blev efter en fem-årig ansættelsesperiode på Arne Jacobsens tegnestue, hvor han var sagsarkitekt på Nationalbanken, ansat 1968 i arkitektfirmaet Krohn & Hartvig Rasmussen, hvor han blev associé i 1973. I 1980 blev han partner, og efter omdannelsen af firmaet i 1988 til KHRAS arkitekter har han været hovedaktionær, medlem af bestyrelsen og fra 1988-97 administrerende direktør og dernæst bestyrelsesformand.

Axelsson har blandt andet vundet projekt- og arkitektkonkurrencer om Rådhuspladsen i København med den forkætrede HT-terminal, Det Kongelige Teater, Østerport Station, Den Danske Pavillon (Verdensudstillingen Expo 92' i Sevilla 1992), Københavns Universitet Amager samt sports- og svømmehaller, administrationsbygninger, rådhuse, skoler og ældreboliger mm. Hans arkitektur ligger i forlængelse af den danske funktionalistiske tradition, men Axelsson har også foretaget enkelte afvigelser i retning af dekonstruktiv arkitektur, bl.a. i Sevilla-pavillonen og Østerport-centret.

Han har modtaget Nykredits Arkitekturpris 1992 for Den Danske Pavillon på Verdensudstillingen i Sevilla, Betonelementprisen 1989 for Finger B i Københavns Lufthavn, præmiering af Frederiksberg Kommune for Frederiksberg Centret, Den Europæiske Designpris for Unicons hovedsæde, Auguste Perret-prisen fra UIA og Eckersberg Medaillen 1993.

Han har været medlem af Danske Arkitekters Landsforbunds retsudvalg 1975-87, bestyrelsesmedlem i Praktiserende Arkitekters Råd 1976-81 og i Akademisk Arkitektforening 1977-81, medlem af Støttrup-udvalget 1982 (Københavns Kommunes undersøgelser vedr. pensionistboliger), medlem af undervisningsudvalget for Byggeteknisk Højskoles bygningskonstruktøruddannelse 1983-90, medlem af bedømmelseskomiteen for Træprisen fra 1983, medlem af Kulturministeriets rådgivende udvalg ang. arkitektuddannelsen 1987-92 og medlem af prisjuryn for Betongelement-föreningen i Sverige 1990.

Værker 
Se KHR arkitekter

Kilder 
 Iben Brown, "Svend Axelsson", i: Sys Hartmann (red.), Weilbachs Kunstnerleksikon, København: Rosinante 1994-2000.
 

Arkitekter fra Danmark
Modernistiske arkitekter
Modtagere af Eckersberg Medaillen
Danskere i 1900-tallet
Personer fra Hadsund
Personer i Kraks Blå Bog
Postmodernistiske arkitekter
Tadd Dameron

Tadley Ewing Peake "Tadd" Dameron (21. februar 1917 i Cleveland, Ohio, USA – 8. marts 1965) var en amerikansk pianist, komponist og arrangør. 

Dameron hører til jazzens store komponister. Hans stil retning er bebop , hvor Han har skrevet mange standards, som er blevet spillet og fortolket gennem tiden, numre som feks. Lady Bird, Our Delight, Hot House og Good Bait.

Dameron havde egne grupper med musikere som Fats Navaro og Sonny Rollins. 

Han døde 48 år gammel efter lang tids stofmisbrug og hjerteinfakter.

Diskografi 

 The Dameron Band
 Anthropology
 A study in Dameronia
 Fountainebleau
 Mating Call
 The Magic Touch

Eksterne henvisninger 

 

Pianister fra USA
Komponister fra USA
Jazzmusikere fra USA
Personer fra Cleveland
Benny Golson

Benny Golson (født d. 25. januar 1929 i Philadelphia, Pennsylvania, USA) er en amerikansk saxofonist, komponist og arrangør.

Golson hører til en af jazzens fornemste komponister, indenfor bebop og hardbop. Han har skrevet mange numre som hører til jazzens standard rep. såsom I´ll Remember Clifford, Stable Mates, Whisper Not, Killer Joe og Along Came Betty.

Han har spillet med Lionel Hampton, Dizzy Gillespie og Art Blakeys Jazz Messengers.

Golson der er inspireret af Pianisten og komponisten Tadd Dameron, har ligeledes haft en jazztet med trompetisten Art Farmer fra 1959 til 1962. 

Golson er stadig aktiv med sine egne og andres grupper.

Diskografi 

 Benny Golson´s New York Scene
 The Modern Touch
 The Other Side of Benny Golson
 Groovin with Golson
 Gone With Golson
 Gettin With it
 Meet the Jazztet
 Pop + Jazz = Swing
 Just Jazz
 Stockholm Sojourn
 Up Jumped Spring
 Up Jumped Benny
 Tenor Legacy
 Tune In Turn of the Hippest commercials of the sixties
 Thats Funky
 One Day Forever
 Terminal 1
 Free
 Turning Point
 The Masquerade Is Over
 The Many Moods of Benny Golson
 Take a Number From 1 to 10
 Three Little Words
 ''New Time , New Tet

Galleri
Fotos (2008): Hreinn Gudlaugsson

Eksterne henvisninger 

 

Saxofonister fra USA
Komponister fra USA
Jazzmusikere fra USA
Art Farmer

Arthur Stewart "Art" Farmer (født d. 21. august 1928 i Council Bluffs, Iowa, USA – død d. 4. oktober 1999) var en amerikansk trompetist og flygelhornist. 

Farmer huskes nok bedst for sin kvartet med Guitaristen Jim Hall, (Senere Pianisten Steve Kuhn) , bassisten Steve Swallow, og trommeslageren Pete La Roca i 60´erne.

Han har ligeledes spillet med Horace Silver, Gerry Mulligan, George Russell, Oliver Nelson og the Kenny Clarke -Francy Boland Bigband.

Havde også fra 1959 til 1962 en Jazztet med saxofonisten Benny Golson.

Farmer som spiller mest flygelhorn, spiller i cool jazz stil. og ynder at spille i en klangful stil alla Chet Baker.

Diskografi 

 Art Farmer Septet
 When Farmer Met Gryce
 Two Trumpets
 Farmers Market
 Modern Art
 Potrait of Art Farmer
 Brass Shout
 Meet the Jazztet
 Perception
 Listen to Art Farmer and the Orchestra
 To Sweden With Love
 A Sleeping Bee
 Yesterdays Thoughts
 On The Road
 Ambrosia
 Maiden Voyage
 Real Time
 Back to the City
 Something to Live For
 Blame it on My Youth
 Foolish Memories
 To Wienna with Art
 Ph. D
 Soul Eyes
 The company I Keep
 The Meaning of Art
 Out of the Past
 Silk Road
 The Quartets
 Live at the Standford Jazz Workshop
 Art Farmer and the Jazz Giants
 Artistry
 At Bird House
 What Happens
 To Duke With Love
 The Summer Knows
 The Boomers

Eksterne henvisninger 

Trompetister fra USA
Jazzmusikere fra USA
Personer fra Iowa